La Policia de Fronteres d'Israel (en hebreu: משמר הגבול, "Mishmar HaGvul" ) és també coneguda com ("Magav", מג"ב) és una branca de la policia israeliana encarregada de la vigilància fronterera. La "Magav" va ser creada en l'any 1949, com a cos policial dependent de les Forces Armades, amb la missió de vigilar les zones rurals i les fronteres. La Policia de Fronteres es va ocupar de la seguretat dels nous assentaments i d'evitar la infiltració de ciutadans palestins, especialment a través de les fronteres amb Egipte i amb Jordània. En els darrers anys, també ha participat en operacions antiterroristes i en les revoltes com la Intifada d'Al-Aqsa.